CELEX: 62019TN0386
Language: hr
Date: 2019-06-24 00:00:00
Title: predmet T-386/19: Tužba podnesena 24. lipnja 2019. — CQ protiv Revizorskog suda

26.8.2019   
            
            
               HR
            
            
               Službeni list Europske unije
            
            
               C 288/55
            
         
      Tužba podnesena 24. lipnja 2019. — CQ protiv Revizorskog suda
      (predmet T-386/19)
      (2019/C 288/68)
      Jezik postupka: francuski
      
         Stranke
      
      
         Tužitelj: CQ (zastupnik: L. Levi, odvjetnik)
      
         Tuženik: Europski revizorski sud
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je tužba dopuštena i osnovana, uključujući prigovor nezakonitosti koji sadržava;
               
            
                  —
               
               
                  slijedom toga:
                  
                              —
                           
                           
                              poništi Odluku Glavnog tajništva Revizorskog suda od 11. travnja 2019., dostavljenu 15. travnja 2019., kojom se određuje neopravdano isplaćeni iznos od 153 407,58 eura i njegov povrat (uvećan za kamate po stopi od 3,5 % računajući od 31. svibnja 2019.);
                           
                        
                              —
                           
                           
                              ako je potrebno, poništi dvije odluke od 4. i 7. lipnja 2019. računovodstvenog službenika Revizorskog suda;
                           
                        
                              —
                           
                           
                              naloži tuženiku povrat iznosa od 153 495,84 eura (153 407,58 eura (glavnica) uvećano za 88,26 eura na temelju zatezne kamate pripisane tužitelju) uvećanog za zatezne kamate po stopi od 3,5% do potpunog podmirenja;
                           
                        
                              —
                           
                           
                              naloži tuženiku naknadu pretrpljene neimovinske štete;
                           
                        
                              —
                           
                           
                              naloži tuženiku snošenje svih troškova.
                           
                        
            
         Tužbeni razlozi i glavni argumenti
      
      U prilog osnovanosti tužbe tužitelj ističe šest tužbenih razloga.
      
                  1.
               
               
                  Prvi tužbeni razlog, koji se temelji na nezakonitosti istrage Europskog ureda za borbu protiv prijevara (OLAF) i njegova završnog izvješća.
               
            
                  2.
               
               
                  Drugi tužbeni razlog, koji se temelji, kao prvo, na tuženikovu neizvršavanju diskrecijske ovlasti, posebice kao dužnosnika za ovjeravanje; kao drugo, na povredi obveze dokazivanja optužbe protiv tužitelja, i, kao treće, na povredi obveze obrazlaganja.
               
            
                  3.
               
               
                  Treći tužbeni razlog, koji se temelji na povredi razumnog roka.
               
            
                  4.
               
               
                  Četvrti tužbeni razlog, koji se temelji na povredi načela pravne sigurnosti i legitimnih očekivanja, te na očitim pogreškama u ocjeni.
               
            
                  5.
               
               
                  Peti tužbeni razlog, koji se temelji na povredi načela prema kojem treba zastati s upravnim postupkom do donošenja odluke u kaznenom postupku koji se vodi na temelju istog činjeničnog stanja.
               
            
                  6.
               
               
                  Šesti tužbeni razlog, koji se temelji na povredi članka 75. Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL 2012., L 298, str. 1.) (SL, posebno izdanje na hrvatskom jeziku, poglavlje 1. svezak 7. str. 248.) odnosno članka 94. Uredbe (EU, Euratom) br. 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL 2018., L 193, str. 1.).